«Մեր հարսի մարմինը դեռ ներկա պահի դրությամբ չեն ճանաչել, մարմինները անճանաչելի են, մենակ ԴՆԹ անալիզներով կարելի ա ճանաչել մարմիները: Եղբորս զանգում եմ՝ տեսնեմ ինչ նորություն կա, բայց միայն լացի ձայն ենք լսում: Չի հանգստանում, մենակ լացում է ու կնոջ անունը տալիս.«Վարսիկս չկա ապեր, ես ինչ անեմ»: Դիմանալու, պատմելու բան չի մեր զգացածը: Մի բան է մենակ հստակ էս պահի դրությամբ, որ հենց հարսիս մարմինը հանձնեցին` տեղափոխելու ենք Հայաստան՝ հայրենիքում հուղարկավորելու համար»,- Fnews.am-ի հետ զրույցում անդրադառնալով Մերձմոսկվայում կործանված Ան-148 ինքնաթիռում զոհված 47-ամյա Վարսիկ Սեւոյանի հետ կատարված ողբերգությանը ասաց Վարսիկ Սեւոյանի եղբայրը` Իշխանը: